જામનગરને પ્રદૂષણ મુક્ત તેમજ હરિયાળું બનાવવા અને ટ્રાફિક સમસ્યા નિવારવા માટે પ્રકૃતિ ધ યુથ સોસાયટી દ્વારા આયોજિત તથા શ્રી હરીદાસ જીવણદાસ લાલ (બાબુભાઈ લાલ) ચેરીટેબલ ટ્રસ્ટ અને મનન હોસ્પિટલ રાજકોટ અને જામનગર જિલ્લા પોલીસની સુરક્ષા સેતુ સોસાયટીના સહકારથી આ ઇવેન્ટનું આયોજન કરવામાં આવ્યું હતું. જામનગરમાં પ્રથમ વખત આ પ્રકારનું આયોજન કરવામાં આવ્યું હતું. જોઈસાયકલ – ૧૮ માં ૭૦૦ જેટલા સ્પર્ધકોએ ઉત્સાહભેર ભાગ લીધો હતો. ખાસ કરીને યુવા વર્ગ બહોળા પ્રમાણમાં ભાગ લઇ સાયકલ યુગને ફરી જીવંત કરી દીધો હતો. આજના સમયમાં ઇંધણ બચત, પ્રદૂષણ નિયંત્રણ અને હેલ્થમાં સુધાર આવે તેવા લક્ષ્યને સિદ્ધ કરવાનો સંદેશ આપ્યો હતો.